cyanic-selkie/wikianc huggingface dataset:
Լենինսկիե Գորկի
Լենինսկիե Գորկի, ավան Մոսկվայի մարզի Լենինյան շրջանում, Մոսկվայից 35 կմ հարավ-արևելք, Պախրա գետի ափին։
Լենինսկիե Գորկիի հետ է կապված Վլադիմիր Լենինի գործունեության վերջին շրջանը։ Առաջին անգամ նա այդտեղ առողջությունը վերականգնելու է եկել 1918 թվականի օգոստոսի 30-ին՝ նրա դեմ մահափորձից հետո։ Այնուհետն նա հաճախ հանգստացել է Գորկիում, իսկ 1923 թվականի մայիսի 15-ից՝ մշտապես բնակվել։ Վլադիմիր Լենինը Լենինսկիե Գորկիում գրել է կյանքի վերջին շրջանի աշխատությունների մեծ մասը, նախապատրաստվել կուսակցության 10, Սովետների 8 և 9 համագումարներին, Կոմինտերնի 3 կոնգրեսին։ Լենինսկիե Գորկիում 1924 թվականի հունվարի 21-ին, ժամը 18 անց 50 րոպեին վախճանվել է Վլադիմիր Լենինը։ ԽՄԿԿ ԿԿ-ի որոշմամբ, Լենինսկիե Գորկիում 1949 թ.-ին բացվել է Վլադիմիր Լենինի տուն-թանգարանը, որի առջև 1958 թվականին դրվել է «Առաջնորդի մահը»։
Կատեգորիա:Ռուսաստանի գյուղեր
Գյումուշխանեի գավառ
Գյումուշխանե (Gümüşhane sancağı), գավառ պատմական Փոքր Հայքի Տրապիզոնի նահանգում, իսկ ապա գավառ Օսմանյան կայսրության Տրապիզոնի վիլայեթում։ Կենտրոնը Գյումուշխանե քաղաքն է։
Հակոբ Կարնեցին (XVII դար) գավառն անվանել է Ծանախո ձոր և այն վերագրել է Վերին Հայքի 23 գավառներից մեկին։
Աշխարհագրություն
Գավառը հյուսիսից սահմանակից էր Տրապիզոնի գավառին, արևելքից և հարավից՝ Էրզրումի վիլայեթին, արևմուտքից՝ Սեբաստիայի Շապին Գարահիսար գավառին։ Գավառի միջով հոսում են Կելկիթ (Գայլ) և Գյումուշխանե (Խորշատ) գետերն իրենց վտակներով։
Պատմություն
Թուրքերի փոքրացված տվյալներով 1915 թվականի մեծ եղեռնի ժամանակ գավառից տեղահան է արվել 1624 հայ։
Տնտեսություն
Հայտնի էր իր տեսակ-տեսակ մրգերով։
Օգտակար հանածոներ
Գավառն ուներ արծաթի, ոսկու և այլ մետաղների հանքեր։
Վարչական բաժանում
XIX դարի վերջին գավառակը բաժանված էր հետևյալ գավառակների.
Ծանոթագրություններ
Կատեգորիա:Արևմտյան Հայաստանի գավառներ
Լոմոսովո
Լոմոսովո (Ломосово), գյուղ Ռուսաստանի, Սմոլենսկի մարզի Սիչովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Պոնցանո Մոնֆերատո
Պոնցանո Մոնֆերատո  (Ponzano Monferrato), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 397 մարդ (2008)։ Բնակչության խտությունը՝ 34 մարդ/կմ²։ Տարածքը կազմում է 12 կմ²։ Փոստային ինդեքս՝ 15020։ Հեռախոսային կոդ՝ v։
Պիզանո
Պիզանո (Pisano), 13-14-րդ դարերի մի շարք իտալացի քանդակագործների և ճարտարապետների մականունը։
Նիկոլո Պիզանո
Նիկկոլո (Նիկոլա) Պիզանոն (մոտ 1220, Ապուլիա-1278 թվականի և 1284 թվականի միջև, Տոսկանա), քանդակագործ։ Պրոտոռենեսանսի հիմնադիրներից։ Կրել է հարավ-իտալական, տոսկանական քանդակագործության, ինչպես և ուշ հռոմեական սարկոֆագների պլաստիկայի ազդեցությունը։ Քանդակագործությունը և ճարտարապետությունը դիտելով որպես տեկտոնականորեն հավասարազոր երևույթներ՝ Նիկկոլո Պիզանոն ստեղծել է պլաստիկորեն ընկալվող, հզոր նկարագրով, զանգվածեղ կերպարներ (Պիզայի մկրտարանի ամբիոնի «Ուժի այլաբանությունը», մարմար, 1280)։
Ջովաննի Պիզանո
Ջովաննի Պիզանո (մոտ 1245-1250, Պիզա-1314 թվականից հետո), քանդակագործ և ճարտարապետ։ Նիկկոլո Պիզանոյի որդին, աշակերտը և օգնականը։ Կրել է գոթական քանդակագործության ազդեցությունը։ Ջովաննի Պիզանոյի քանդակային ստեղծագործությունները (Սիենայի տաճարի ճակատի արձանները, մարմար, 1284-1299) աչքի են ընկնում հուզական մեծ լիցքով, պրոտոռենեսանսի և գոթական արտահայտչամիջոցների համադրումով։ Զովաննի Պիզանոյի ճարտարապետական գործերում (Սիենայի տաճարի ճակատի ստորին հատվածը, 1284-1299) նույնպես գերակշռում են գոթական սկզբունքները։
Անդրեա Պիզանո
Անդրեա Պիզանո (իսկականը՝ Անդրեա դա Պոնտեդերա, Andrea da Pontedera) (մոտ 1290-1348 կամ 1349), քանդակագործ և ճարտարապետ։ Նրա քանդակագործական աշխատանքներում (Ֆլորենցիայի մկրտարանի հարավային դռան բարձրաքանդակները, ոսկեզօծ բրոնզ, 1330- 1336) հորինվածքի պարզությունը զուգորդված է նրբագեղ մանրաձևերին, գծային սահուն ռիթմերին։ Անդրեա Պիզանոյի ճարտարապետական գործերում ուշ գոթական և պրոտոռենեսանսյան միտումները միահյուսված են միմյանց (ղեկավարել է Ֆլորենցիայի, 1337-1343 և Օրվիետոյի, 1347-1348, տաճարների զանգակատների կառուցումը)։
Նինո Պիզանո
Նինո Պիզանո (մոտ 1315-1368), քանդակագործ, ճարտարապետ և ոսկերիչ։ Անդրեա Պիզանոյի որդին և աշակերտը։ Ֆրանսական գոթիկայի ազդեցությամբ կատարված նրա քանդակներին («Տիրամայր», մարմար, 1343-1347, Օրվիետոյի տաճարի թանգարան) բնորոշ են գծային ռիթմերի իռացիոնալությունը, մարմինների գալարաձևությունը։ Որպես ճարտարապետ, հոր մահից հետո, շարունակել է Օրվիետոյի տաճարի շինարարությունը։
Կատեգորիա:Իտալացի քանդակագործներ Կատեգորիա:Իտալացի ճարտարապետներ
Ռիզսկոե
Ռիզսկոե (Ризское), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Մոնտերոսո Կալաբրո
Բնակչությունը կազմում է 2042 մարդ, բնակչության խտությունը կազմում է 113 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 89819։ Հեռախոսային կոդը՝ 0963։
Կոմունայի հովանավորներն են Սուրբ Կույս Մարիամը, տոնը նշվում է հուլիսի 2-ին և Սուրբ Նիկողայոս Զմյուռնացի հրաշագործը։
Մոնտերոսո Կալաբրոն սահմանակից է Կապիստրանո, Մայերատո, Պոլիա համայնքներին։
Յակուպիցայի սառցադաշտ
Յակուպիցայի սառցադաշտ (Камен Ледник, բառացի թարգմանությամբ՝ Քար սառցադաշտ կամ Քարե սառցադաշտ), քարքարոտ տեղանքում առաջացած սառցադաշտ Հյուսիսային Մակեդոնիայի կենտրոնական մասում՝ Յակուպիցա սարի լանջին; Սառցադաշտը զբաղեցնում է 0.25 քառակուսի կիլոմետր մակերես և համարվում է Բալկանյան լեռներում ամենաընդարձակներից մեկը ։ Դոլոմիտյան խարխլված ապարների վրա սառույցների առաջացման ու հալման հետևանքով սառույցների կտորներ ու մեծ բեկորներ շարժվում են ցած՝ ավելի քան 500 մետր բարձրությամբ հատվածի ուղղությամբ, այնուհետև աստիճանաբար սահում դեպի այն հատվածը, որի ներքևում գտնվում է Բաբունա գետի ակունքը ։
Ծանոթագրություններ
Կատեգորիա:Հյուսիսային Մակեդոնիայի աշխարհագրություն
Լեռ Կամսարի փողոց (Երևան)
Լեռ Կամսարի փողոց, փողոց Երևանի Կենտրոն վարչական շրջանում։ Անվանվել է հայ անվանի գրող, երգիծաբան Լեռ Կամսարի պատվին։
Տվյալներ
Սկսվում է Մարշալ Բաղրամյան պողոտայի №№ 48 և 50 շենքերի անցուղուց, հյուսիսից Մարշալ Բաղրամյան պողոտային զուգահեռ, Հայաստանի ամերիկյան համալսարանի մոտով շարունակվում դեպի նախկին «Ֆերրիտ» գործարան։ Նախկինում կոչվել է Մարշալ Բաղրամյան պողոտայի 1-ին նրբանցք ։
Աղբյուրներ
Կատեգորիա:Երևանի փողոցներ
Նովոե Սելո (այլ կիրառումներ)
Նովոե Սելո, կարող է վերաբերել՝
Հաղթ (այլ կիրառումներ)
Հաղթ անվանումը կարող է վերաբերել Արևմտյան Հայաստանի հետևյալ գյուղերին
Իջևանի գորգագործական կոմբինատ
Իջևանի գորգագործական կոմբինատ, խորհրդային շրջանի թեթև արդյունաբերության ձեռնարկություն Հայաստանի Տավուշի մարզկենտրոն Իջևան քաղաքում։
Հիմնադրվել է 1964 թվականին։ Թողարկում էր երկպաստառ, ժակքարդային, հինգ գույնի և տիպաչափի հիսուներկու տեսակ գորգ։ Որպես հումք օգտագործվում էր նորզելանդական բուրդ, հայրենական կապրոն և պղնձա-ամիակային նրբաթել։
1975 թվականին արտադրվել է մեկ միլիոն մետր3 գորգ։ Ազգային նրբաճաշակ զարդարանքը և ժամանակակից ձևավորումը իջևանյան գորգերին համաշխարհային ճանաչում են բերել։ Դրանք ցուցադրվել են Մոնրեալի, Սան Պաուլոի, Բեյրութի, Բաղդադի, Պրագայի, Պլովդիվի, Լայպցիգի միջազգային ցուցահանդեսներում և ԽՍՀՄ Ժողովրդական տնտեսության նվաճումների ցուցահանդեսում։ Կոմբինատի՝ «Էրեբունի-2750», «Իջնան» և «Գուգարք» գորգերը արժանացել են պետական որականիշի։ Արտադրանքն առաքվում էր Խորհրդային Միության բազմաթիվ վայրեր, ինչպես նաև արտասահմանում։
կ Կատեգորիա:Հայաստանի գործարաններ Կատեգորիա:1964 հիմնադրումներ Հայաստանում
Կաիլուկա
Կաիլուկա (Kailuka), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 64 մարդ։
Գյումուշխանեի գավառակ
Գյումուշխանե, գավառակ Օսմանյան կայսրության Տրապիզոնի վիլայեթում։ Կենտրոնը Գյումուշխանե քաղաքն է ։
Բնակչության մասին տեղեկություններ հայտնի չեն։
Ծանոթագրություններ
Կատեգորիա:Արևմտյան Հայաստանի գավառներ
Ռիո-Սալադո
Ռիո-Սալադո (Río Salado - «աղի գետ»), գետ Հարավային Ամերիկայում, Պարանա գետի աջ վտակը։ Այն հոսում է Արգենտինայի Սալտայի, Սանտիագո Դել Էստերոյի և Սանտա Ֆե նահանգների տարածքներով։ Ունի 1300 կմ երկարություն, ավազանի տարածքը մոտ 160 հազար քառ. կմ է։ Վերին վտակում այն կոչվում է Գուաչինաս, ներքևում` Ջուրամիտոն կամ Ռիո-դե-Պասախ։
Գետը սկիզբ է առնում Կենտրոնական Անդերի արևելյան լանջից։ Վերին հատվածում այն ունի լեռնային բնույթ. դուրս գալով Գրան Չակոյի հարթավայրից այն բաժանվում է մի քանի վտակի։ Ռիո-Սալադոյի միակ խոշոր վտակը Օրկոնես գետն է (Horcones): Այն թափվում է Պարանա գետ։ Գետի մոտակայքում է Տոստադո բնակավայրը։
Սալտայի մոտ գտնվող գետի վերին հոսանքում կառուցվել է Կաբրա-Կորալ ջրամբարը։
2003 թվականի ապրիլի 28-ին Ռիո-Սալադոն կտրուկ հորդացավ` մի քանի ժամվա ընթացքում լցնելով Սանտա Ֆե քաղաքի մեկ երրորդը։ Փորձագետների կարծիքով, պատճառը եղել են անսովոր ծանր նստվածքները (ամսվա վերջին շաբաթվա ընթացքում 300-400 մմ)։ Արգենտինայում այս առաջին խոշոր ջրհեղեղը ավելի քան 40 հազար մարդու թողեց անօթևան ։
Ջիմի Սիմփսոն
Ջեյմս Ռեյմոնդ (Ջիմի) Սիմփսոն (James Raymond "Jimmi" Simpson,), ամերիկացի դերասան և պրոդյուսեր։ Առավել հայտնի է հեռուստատեսությունում կատարած աշխատանքով։ Նկարահանվել է «Թղթե տնակ», «Փախուստի թագավորներ», «Պայծառատես», «Ֆիլադելֆիայում միշտ արևոտ է», «C.S.I.: Հանցագործության վայրը», «Իմ անունն է Էռլ», «24 ժամ» և «Վայրի արևմուտքի աշխարհը» սերիալներում, ինչպես նաև «Սպիտակ տան գրոհը», «Խելագար ժամադրություն» և «Խելահեղ մրցավազք» ֆիլմերի երկրորդական դերերում։
Վաղ կյանք
Սիմփսոնը ծնվել է Նյու Ջերսի նահանգի Հակեթստաուն քաղաքում։ Նա երեք եղբայրներից ամենակրտսերն է։
Նա ավարտել է Բլումսբերգի համալսարանը և դարձել է արվեստի բակալավր թատրոնի բնագավառում։
Կարիերա
Կինոյում Սիմփսոնի առաջնելույթը կայացել է 2000 թվականին «Անհաջողակը» պատանեկական ֆիլմում։ 2002-2005 թվականներին դերասանուհուն կարելի էր տեսնել մի շարք սերիալներում (««Կարմիր վարդ» առանձնատուն», «24», «Նյու Յորքի ոստիկանություն», «Դետեկտիվ Ռաշ», «Դիմակահանդես»)։
2005 թվականի ամռանը Ջիմիի մասնակցությամբ կայացել է «Խելահեղ մրցավազք» ընտանեկան կատակերգության պրեմիերան։ Ֆիլմում նաև խաղացել են Լինդսի Լոհանը, Ջասթին Լոնգը և Մայքլ Քիթոնը։ Մեկ տարի անց թողարկվել է «Մնալ կենդանի» սարսափ ֆիլմը, որում Սիմփսոնը կատարել է էպիզոդիկ դեր։ 2006 թվականին Տորոնտոյի կինոփառատոնում առաջին անգամ ցուցադրվել է «Հրեշտակի ջրվեժ» ֆիլմը։ Այս պատկերում Ջիմին կատարել է Մեծ Եղբոր դերը, իսկ նկարահանման հրապարակում նրա խաղընկերներն են դարձել Լիամ Նիսոնը և Փիրս Բրոսնանը։
Սիմփսոնը խաղացել է «C.S.I.: Հանցագործության վայրը» սերիալի երեք էպիզոդներում, «Իմ անունն է Էռլ» սերիալի երկու էպիզոդներում և 2009 թվականի «Հաուս» սերիալի էպիզոդում, որը ստացել է «Unfaithful» անվանումը։ Նաև դերասանին կարելի է տեսնել «Ինչպես հանդիպեցի ձեր մայրիկին» սերիալում։
Նա կատարել է «Զոդիակ» դետեկտիվի Մայք Մագոյի և «Խելագար ժամադրություն» կատակերգության Արմսթրոնգի դերերը։ 2011-2012 թվականներին Սիմփսոնը եղել է «Խելահեղ մրցավազք» սերիալի հիմնական դերասանական կազմում, իսկ 2005-2013 թվականներին պարբերաբար նկարահանվել է «Ֆիլադելֆիայում միշտ արևոտ է» սիթքոմի Լիամ Մակփոյլի դերում։ 2013 թվականին կայացել է դերասանի մասնակցությամբ «Սպիտակ տան գրոհը» ֆիլմի պրեմիերան։
Սիմփսոնը խաղացել է «Լուրեր» սերիալի Ջեք Սփենիեի և «Թղթե տնակ» սերիալի Գևինա Օրսեայի դերը։ 2017 թվականին նրան կարելի էր տեսնել «Սև հայելի» սերիալի 4-րդ եթերաժրջանի առաջին սերիայում (դերը դերասանին բերել է «BAFTA» մրցանակի անվանակարգ)։
2016 թվականի աշնանը HBO-ով մեկնարկվել է «Վայրի արևմուտքի աշխարհը» գիտաֆանտաստիկ սերիալը, որը երկարացվել է 4 եթերաշրջանով ։ Սերիալում Սիմփսոնը կատարել է գլխավոր դերերից մեկը և իր աշխատանքի համար առաջադրվել է «Էմմի» մրցանակի։ Հենց նրա կերպարի՝ Ուիլյամի գործողությունները դարձել են խթան մյուս եթերաշրջանների հետագա զարգացման համար։
2020 թվականի վերջին էկրան է դուրս եկել «Խելահեղ» թրիլլերը։ Սիմփսոնից բացի ֆիլմում նկարահանվել են նաև Ռասսել Քրոուն, Կարեն Պիստորիուսը և Գեբրիել Բեյթմանը։
Անձնական կյանք
Առաջին կնոջ՝ Մելանի Լինքսի հետ Սիմփսոնը ծանոթացել է 2001 թվականին՝ ««Կարմիր վարդ» առանձնատուն» մինի սերիալի նկարահանումների ժամանակ։ Զույգը նշանադրվել է 2005 թվականին և ամուսնացել՝ 2007 թվականի ապրիլի 14-ին Նոր Զելանդիայի Քուինսթաունի մոտ գտնվող մատուռում ։ 2012 թվականի սեպտեմբերի 25-ին Լինքսը տվել է ապահարզան՝ հղում կատարելով անհաշտ տարաձայնությունները ։ Ապահարզանը կայացել է 2014 թվականի մայիսի 23-ին ։
2019 թվականի ապրիլին դերասանն ամուսնացել է դերասանուհի Սոֆի Դել Պիցոյի հետ ։
Ծանոթագրություններ
Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ
Յասնոե (գյուղ, Գոլովանևի շրջան)
Յասնոե (Ясне), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Յասնոե գյուղում բնակվում էր 48 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի գյուղեր Կատեգորիա:1912 թվականին հիմնադրված բնակավայրեր
Ժանվիլ (Կալվադոսի գավառ)
Ժանվիլ (Janville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 372 մարդ, բնակչության խտությունը` 83.78 մարդ/կմ²։ Բնակավայրը զբաղեցնում է 4.44 կմ² տարածք։
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 16 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 255 աշխատունակ (15-64 տարեկան) բնակիչ, որոնցից ակտիվ էին 176-ը, իսկ ոչ ակտիվները` 79։ Ակտիվության ցուցանիշը կազմում է 69,0 %։ 176 աշխատունակ մարդկանցից աշխատել է 166 անձ (90 տղամարդ և 76 կին)։ Գործազուրկ են եղել 10 անձ (5 տղամարդ և 5 կին)։ 79 անաշխատունակներից 25-ը եղել են աշակերտներ կամ ուսանողներ, 37-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուրբ Հիերոնիմոսի վերջին հաղորդությունը (նկար, Սանդրո Բոտիչելլի)
Պատկերը ստեղծվել է ներշնչված Սուրբ Եվսեբիոս Վերչելիի երեք ապոկրիֆային նամակներից մեկով, ըստ որի, մինչև մահանալը Հիերոնիմոսը Եվսեբիոսից ստանում է վերջին հաղորդությունը։ Այս տեսարանի ընտրությունը, որը շատ ավելին է, քան պարզապես Հիերոնիմոսն իր խցում, կապված է Ջիրոլամո Սավոնարոլայի քարոզչության հետ Ֆլորենցիայում ։ Հիերոնիմոսը Բեթղեհեմի մոտ գտնվող իր խցում՝ շրջապատված միաբաններով ստանում է վերջին հաղորդությունը։ Նկարը ստեղծվել է ֆլորենցիացի բրդի վաճառականի Ֆրանչեսկո Դել Պուլեզեի համար, որը Ջիրոլամո Սավոնարոլայի աջակիցն էր։
Այս թեման պատկերել է նաև բոլոնիացի բարոկկո նկարիչ Ագոստինո Կարաչին. աշխատանքը գտնվում է Բոլոնիայի ազգային պատկերասրահում և Դոմենիկինոն. աշխատանքը գտնվում է Վատիկանի թանգարաններում։
Արտաքին հղումներ
Կատեգորիա:Մետրոպոլիտեն թանգարանի նկարներ Կատեգորիա:Սանդրո Բոտիչելլիի նկարներ
Կուռքը (հեռուստասերիալ)
«Կուռքը» (The Idol), ամերիկյան դրամա հեռուստասերիալ, ստեղծված Էյբլ Տեսֆայեի, Ռեզա Ֆահիմի և Սեմ Լևինսոնի կողմից՝ HBO հեռուստաալիքի համար։ Երաժշտական արդյունաբերության ֆոնին սերիալը կենտրոնանում է ինքնօգնությամբ զբաղվող գուրուի և ժամանակակից պաշտամունքի առաջնորդի վրա, ով բարդ հարաբերությունների մեջ է մտնում աճող փոփ կուռքի հետ։ Տեսֆայեն և Լիլի-Ռոուզ Դեփը հանդես են գալիս գլխավոր դերերում, իսկ Դեբի Ռայանը, Սթիվ Զիսիսը, Թրոյ Սիվանը, Ջեննի Ռուբի Ջեյնն ու Ջուլիբեթ Գոնսալեսը կատարում են երկրորդ պլանի դերեր ։
Հեռոսւտասերիալի առաջին երկու սերիաների պրեմիերան կայացել է 2023 թվականի մայիսին՝ Կաննի 76-րդ կինոփառատոնում։ Սերիալը հեռարձակվել է HBO-ով և Max-ով 2023 թվականի հունիսի 4-ից՝ արժանանալով քննադատների բացասական արձագանքներին։
Նախադրյալ
Ինքնօգնությամբ զբաղվող գուրուն և ժամանակակից պաշտամունքի առաջնորդը (Էյբլ Տեսֆայե) բարդ հարաբերությունների մեջ է մտնում աճող փոփ կուռքի (Լիլի-Ռոուզ Դեփ) հետ ։
Զարգացում
2021 թվականի նոյեմբերի 22-ին HBO-ն պատվիրել է հեռուստասերիալի առաջին եթերաշրջանը՝ բաղկացած վեց սերիաներից։ Հեռուստաալիքը նաև հայտարարեց, որ սերիալի վեց սերիաների ռեժիսորն էլ հանդես է գալու Էմի Սեյմեցը, սակայն 2022 թվականի ապրիլի 26-ին հայտնի դարձավ, որ Սեյմեցը լքել է նախագիծը ։
Քասթինգ
Սկզբնական հայտարարություններին զուգահեռ Տեսֆայեն նաև հայտնել է, որ նա հանդես է գալու սերիալի գլխավոր դերում ։ 2021 թվականի սեպտեմբերի 29-ին Լիլի-Ռոուզ Դեփը հաստատեց սերիալում իր մասնակցությունը ։ Նոյեմբերի 22-ին Սյուզաննա Սոնը, Սթիվ Զիսիսն ու Թրոյ Սիվանը, իսկ դեկտեմբերի 2-ին՝ Ջուլիբեթ Գոնսալեսը միացել են հեռուստասերիալի գլխավոր կազմին ։ 2022 թվականի ապրիլի 27-ին հայտնի դարձավ, որ Սոնը լքել է դերասանական կազմը և նրան փոխարինել է Դեբի Ռայանը ։
Նկարահանումներ
Նկարահանման շրջանը սկսվել է 2021 թվականի նոյեմբերին Լոս Անջելեսի շրջակայքում ։ 2022 թվականի ապրիլին արտադրությունը որոշ ժամանակով դադարեցվել էր, քանի որ Տեսֆայեն ելույթ էր ունենալու «Քոուչելլա» փառատոնում ։ Ապրիլի 25-ին «Variety»-ն հայտնել է, որ շոուն վերամշակվել է, ինչպես նաև ենթարկվել է նշանակալի վերանկարահանումների՝ դերասանական կազմի և ստեղծագործական ուղղությունների փոփոխության պատճառով ։
Կոշիի խնդիր
Կոշիի խնդիր – դիֆերենցիալ հավասարումների տեսության (սովորական և մասնակի ածանցյալով) հիմնական խնդիրներից մեկն է, որտեղ պահանջվում է գտնել (ինտեգրալ) դիֆերենցիալ հավասարման այնպիսի լուծում, որը բավարարի սկզբնական պայմաններին (սկզբնական տվյալներին)։
Կոշիի խնդիրը սովորաբար առաջանում է գործընթացների վերլուծության ժամանակ, որոնք որոշվում են դիֆերենցիալ օրենքների զարգացմամբ և սկզբնական վիճակով (որոնց մաթեմատիկական արտահայտությունները հանդիսանում են հավասարումները և սկզբնական պայմանները)։ Սրանով մոտիվացվում է տերմինալոգիան և ընտրության նշանակումը՝ սկզբնական տվյալները տրվում են t=0-ի, իսկ լուծումները որոնվում են t>0-ի դեպքերում։
Եզրային խնդիրներից Կոշիի խնդիրը տարբերվում է նրանով, որ միջակայքը, որում պետք է որոշված լինի որոնվող լուծումը, այստեղ նախօրոք չի նշվում։ Ամեն դեպքում Կոշիի խնդիրը կարելի է դիտարկել որպես եզրային խնդիրներից մեկը։
Հիմնական հարցերը, որոնք կապված են Կոշիի խնդրի հետ, այսպիսին են՝
Ասում են, որ Կոշիի խնդիրը ունի միակ լուծումը, եթե այն ունի y=f(x) լուծումը և ոչ մի այլ լուծում չի հանդիսանում ինտեգրալ կոր, որը (x_0,y_0) կետի փոքր շրջակայքում ունի y=f(x) ուղղվածության դաշտին համընկնող ուղղվածության դաշտ։ (x_0,y_0) կետը տալիս է սկզբնական պայմանը։
Կոշիի խնդրի լուծելիության թեորեմներ սովորական դիֆերենցիալ հավասարումների համար
որտեղ : Դիցուք \overline D-ում առաջին մասը հանդիսանում է անընդհատ ֆունկցիա։ Այս ենթադրություններում տեղի ունի Պեանոյի թեորեմը, որը սահմանում է Կոշիի խնդրի լուծելիությունը։ Դիցուք a>0 և b>0 այնպիսին են, որ D տիրույթին պատկանող փակ ուղղանկյուն է
,
այդ դեպքում հատվածի վրա, որտեղ, , գոյություն ունի Կոշիի լուծումը։ Նշված հատվածը կոչվում է Պեանոյի հատված։ Նշենք, որ Պեանոյի թեորեմի տեղային բնույթը կապված չէ աջ մասի հարթ լինելուց։ Օրինակ,  և x_0=0,y_0=0-ի համար -ի լուծումը գոյություն ունի միայն (-\pi,\pi) միջակայքում։ Նշենք նույնպես, որ առանց լրացուցիչ ենթադրությունների աջ մասի հարթ լինելուց, պետք չէ երաշխավորել Կոշիի խնդրի լուծման եզակի լինելը։ Օրինակ, –ի համար հնարավոր է մեկից ավելի լուծումներ։
Որպեսզի ձևակերպենք Կոշիի խնդրի լուծման միակության մասին թեորեմը, պետք է լրացուցիչ սահմանափակումներ դնել նրա աջ մասի վրա։ Կասենք որ, f(x, y) ֆունկցիան բավարարում է Լիֆշիցի պայմանին D-ի վրա կախված y-ից, եթե գոյություն ունի այնպիսի L հաստատուն, որ
բոլոր -ի համար։
Նշենք նույնպես, որ թեև այս թեորեմը ունի գլոբալ բնույթ, այնուամենայնիվ նա չի հաստատում գլոբալ լուծման գոյությունը։
Գլոբալ լուծման գոյության համար անհրաժեշտ է կիրառել ըստ y-ի աջ մասի աճի պայմանի։ Դիցուք f ֆունկցիան բավարարում է պայմանին, որտեղ A>0 հաստատունը կախված չէ ոչ x-ից և ոչ էլ y-ից, այդ դեպքում Կոշիի խնդիրը ունի լուծում D-ում։ Մասնավորապես, այս թեորեմից հետևում է, որ գծային հավասարումների համար (անընդհատ x գործակիցներով) Կոշիի խնդիրը ունի գլոբալ լուծում։
Գրականություն
Կատեգորիա:Մաթեմատիկական խնդիրներ Կատեգորիա:Մասնակի ածանցյալներով դիֆերենցիալ հավասարումներ
Հարի Հարիսոն
Հարի Մաքսվել Հարիսոն (ի ծնե Հենրի Մաքսվել Դեմփսի, ), եղել է ամերիկացի գիտաֆանտաստիկ գրող, ճանաչում է ստացել «Չժանգոտվող պողպատից առնետի» կերպարի և իր «''Make Room! Make Room!''» վեպի (1966) շնորհիվ։ Վերջինս հիմք է հանդիսացել «Կանաչ սոյլենթ» ֆիլմի համար (1973)։ Հարիսոնը (Բրայան Ալդիսի հետ միասին) Բիրմինգեմ Գիտական Ֆանտաստիկայի Խմբի համանախագահ։
Կարիերա
Նախքան խմբագիր ու գրող դառնալը, Հարիսոնը սկսել է գիտաֆանտաստիկ դաշտում որպես պատկերազարդող՝ նկարազարդելով երկու գիտաֆանտաստիկ կոմիկական գրաշարեր՝ «Տարօրինակ երևակայություն» և «Տարօրինակ գիտություն»։ Այս և այլ կոմիկական գրաշարերում նա հիմնականում աշխատել է Վոլի Վուդի հետ։ Վուդը սովորաբար թանաքով ներկում է Հարիսոնի գծապատկերները և այդ երկուսը ազատ աշխատում էին տարբեր հրատարակիչների հետ տարբեր ժանրերում՝ ներառյալ կովբոյական ու սարսափ կոմիքսները։ Նա և Վուդը դադարեցրեցին իրենց համագործակցությունը 1950-ին և գնացին իրենց առանձին ուղիներով։ Հարիսոնը օգտագործել է այնպիսի գրչական կեղծանուններ, ինչպիսիք են՝ Ֆելիքս Բոյդ, Հենկ Դեմփսի, Ուեյդ Քեմպֆերտ ։
Նրա առաջին՝ «Ժայռի սուզորդը» պատմվածքը տպագրվել է 1951 թվականի փետրվարին «Worlds Beyond» ամսագրում՝ խմբագրված Դեմոն Նայթի կողմից ։ Ամսագիրը նախկինում տպագրել էր նրա պատկերազարդումները։ Լինելով Նյու Յորքում՝ նա համագործակցում է Հիդրա Ակումբի հետ, որը հանդիսանում էր Նյու Յորքի գիտաֆանտաստիկ գրողների կազմակերպությունը։ Հիդրա ակումբում ընդգրկված էին այնպիսի ակնառու դեմքեր, ինչպիսիք էին՝ Ալֆրեդ Բեսթերը, Ջեյմս Բլիշը, Էնթոնի Բաուչերը, Ավրամ Դեյվիդսոնը, Ջուդիթ Մերիլը և Թեոդոր Աթարջնը ։ Այնտեղ ընդգրկված էր նաև Այզեկ Ազիմովը ։
Հարիսոնը շատ ավելի հայտնի դարձավ իր հետագա գործերով՝ մասնավորապես իր հումորային գիտաֆանտաստիկ գործերով. ինչպես «Չժանգոտող պողպատից առնետ» և իր «Բիլլ, գալակտիկական հերոս» վեպը։ 1950—1960-ական թվականներին նա «Ֆլեշ Գորդոն» (Flash Gordon) ամսագրի հիմնական գրողն էր ։
Հարիսոնի ոչ բոլոր ստեղծագործություններն էր եղել կոմիկ ժանրի։ Նա գրել է շատ պատմություններ լուրջ թեմաներով, որոնցից ամենահայտնին գերբնակվածություն և աշխարհի սպափվող ռեսուրսների մասին «''Make Room! Make Room!''» վեպն է, որը օգտագործվել է որպես հիմք 1973 թվականին «Կանաչ սոյլենթ» գիտական գեղարվեստական ֆիլմի համար (թեև ֆիլմում սյուժեն և թեման փոխվում են)։
Հարիսոնը սերտորեն կապված էր Բրայան Ալդիսի հետ։ Նրանք համագործակցել են մի շարք ծաղկաբանության նախագծերում, և շատ աշխատանք են կատարել 1970-ականներին, որպեսզի բարձրացնեն չափանիշները քննադատության դաշտում, այդ թվում «Ջոն Վ. Քեմփբելլի հուշահամալիրի մրցանակաբաշխություն լավագույն գիտաֆանտաստիկ վեպի համար» հաստատությունում ։
1990 թվականին Հարի Հարիսոնը պատվո հյուր էր ConFiction-ի՝ քառասունութերորդ Համաշխարհային ԳՖ-ի Կոնվենցիային Հաագայում՝ Նիդեռլանդներում, Ջո Հալդեմանի և Վոլֆգանգ Ժեսքեի հետ միասին։
Հարիսոնը ազատականության գրող էր։ Նա իր աշխատանքում համատեղում էր մարդու մտածողությունն ու մարդու ուժը, թեև մտածող մարդը հաճախ է ունենում կարիք օգտագործելու ուժը։
Հարի Հարիսոնը չի հաղթել խոշոր մրցանակ որևէ կոնկրետ գեղարվեստական աշխատանքի համար ։ «Գիտական Ֆանտաստիկայի փառքի սրահ» Հարիսոնը ստացել է 2004 թվականին և Ամերիկայի գիտաֆանտաստիկ և ֆանտազիա գրողները ճանաչել են Հարիսոնին ԱԳՖԳ-ի գրոսմայստեր 2008 թվականին ։ Նա դարձել է պաշտամունքային հերոս Ռուսաստանում ։
Անձնական կյանքը
Հարիոսնը բնակվել է աշխարհի տարբեր մասերում՝ Մեքսիկայում, Անգլիայում, Իտալիայում, Դանիայում և Իռլանդիայում ։ Նա եղել է Էսպերանտոյի փաստաբան (որը սովորել է ռազմական ծառայության ընթացքում)։ Այդ լեզուն հաճախ է հայտնվում նրա վեպերում, մասնավորապես «Չժանգոտվող պողպատից առնետը» և «Մահվան աշխարհ» շարքերում։ Նա եղել է Իռլանդիայի Էսպերանտոյի ընկերության պատվավոր նախագահ, միևնույն ժամանակ անդամակցելով Էսպերանտոյի այլ կազմակերպությունների հետ, ինչպես՝ Էսպերանտո-ԱՄՆ և Էսպերանտոյի Միջազգային Ասոցիացիա, որի պատվավոր մեկենասների կոմիտեի անդամ էր։ Բացի Էսպերանտոյից, ազատ խոսել է յոթ լեզուներով ։ Հարցազրույցներից մեկի ժամանակ խոստովանել է, որ 20 լեզվով կարող է ասել. «Բերե՛ք ինձ, խդրում եմ, գարեջրի պինտա»։
1943 թվականին «Ֆորեսթ Հիլս» ավագ դպրոցն ավարտելուց հետո Հարիսոնը զինվորագրվում է ԱՄՆ-ի օդուժի բանակին Համաշխարհային երկրորդ պատերազմի ընթացքում, որպես զենքի նշանակետի հրահանգիչ։ Փրայիսթն ասում էր, որ նա դառնում է դիպուկահար, ռազմական ոստիկան և մասնագետ համակարգչային ավտոմատացված ռումբերի ու հրացան պտուտահաստոցների բնագավառում։ Բայց բանակային փորձը նրա մոտ ատելություն է առաջացնում ռազմականի հանդեպ, որը նրան որպես գրողի հետագայում լավ ծառայություն է մատուցում " : Հետո նա վերադառնում է քաղաքացիական կյանքի Ամերիկայի Միացյալ Նահանգներում։
1946 թվականին Հարիսոնը ցուցակագրվում է Նյու Յորքի Հանթեր քոելջում, իսկ հետագայում բացում է կոմիքսների նկարազարդումների ու գիտական ամսագրերի ստուդիա
Հարիսոնը ամուսնանում է Էվելին Հարիսոնի հետ, ում ընդգրկում է մուլտֆիլմում, որը նա նկարել էր Հիդրա ակումբում 1950 թվականին։ Նրանք բաժանվում են 1951 թվականին և Էվելինը շոտով ամուսնանում է գիտաֆանտաստիկ գրող Լեսթեր դել Ռեյի հետ ։
Հարիսոնն ամուսնանում է Ջոան Մերկել Հարիսոնի հետ 1954 թվականին Նյու Յորքում։ Նրանց ամուսնությունը տևում է մինչև 2002 թվականը, երբ Ջոանը մահանում է քաղցկեղից։ Նրանք ունեին երկու երեխաներ՝ Թոդը (ծնված 1955 թվականին) և Մոիրան (ծնված 1959 թվականին), որոնց նա նվիրել է իր «Make Room! Make Room!» վեպը
Փրայիսթը գրում է, որ Հարիսոնը շատ տնային տեղափոխություններ է կատարել արտասահմանում.
Շատ տարիների տեղափոխություններից և երեխաների մեծացնելուց հետո, նա իր հետագա տարիներն անցկացնում է բնակվելով Իռլանդիայում։ Քանի որ նրա պապաը իռլանդացի էր, նա կարողանում է ձեռք բերել քաղաքացիություն և վայելում է հարկերից ազատ կարգավիճակը ։ Նա նաև պահպանում է Բրայթոնի բնակարանը Անգլիայում իր հաճախակի այցելությունների համար։ Երբ 2002 թվականին Հարիի կին Ջոանը մահացավ, իր Անգլիայի տունը դարձավ մշտական։
Հարիսոնի վեբ կայքը հայտնեց նրա մահվան մասին 2012 թվականի օգոստոսի 15-ին, իր Անգլիայի տանը։
Ուսումնասիրելով նրա մահվան օրը, Հառլան Էլիսոնն ասաց. «Դա օր է, առանց աստղերի» ։
Ծանոթագրություններ
Կատեգորիա:Մարտի 12 ծնունդներ Կատեգորիա:1925 ծնունդներ Կատեգորիա:Օգոստոսի 15 մահեր Կատեգորիա:2012 մահեր Կատեգորիա:Ամերիկացի ֆանտաստ գրողներ Կատեգորիա:Էսպերանտիստներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ վիպասաններ Կատեգորիա:Ամերիկացի արձակագիրներ
Ռիժևկա (գյուղ, Պոչինկովսկի շրջան)
Ռիժևկա (Рыжевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Կաիմի
Կաիմի (Kaimi), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 111 մարդ։
Արտաքին հղումներ
Կատեգորիա:Էստոնիայի Տարտումաա նահանգի Պուհյա շրջանի բնակավայրեր Կատեգորիա:Էստոնիայի գյուղեր
Սանտ Անտոնիո դի Գալուրա
Սանտ Անտոնիո դի Գալուրա (Sant'Antonio di Gallura), կոմունա Իտալիայում, գտնվում է Սարդինիա մարզում՝ Օլբիա-Տեմպիո գավառում։ Բնակչությունը 1658 մարդ (2008 թվականի տվյալներով), բնակչության խտությունը 20 կմ²։ Զբաղեցնում է 81 կմ² տարածք։ Փոստային ինդեքս՝ 7030։ Հեռախոսային կոդ՝ 079։
Բնակչության հովանավոր համարվում է սուրբ Անտոնիոս Մեծը։ Տոնը նշվում է հունվարի 17-ին և սեպտեմբերի վերջին կիրակի օրը։
Ժողովրդագրություն
Բնակչության աճը
Արտաքին հղումներ
Կատեգորիա:Իտալիայի բնակավայրեր Կատեգորիա:1979 թվականին հիմնադրված բնակավայրեր Կատեգորիա:1979 հիմնադրված պետություններ և տարածքներ
Լոմովկա (գյուղ, Բելորեցկի շրջան)
Լոմովկա (Ломовка, Ломовка), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 2662 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Ատա (գյուղ)
Ատա, գյուղ է Հունգարիայի Հանրապետության Բարանիայի մարզում։ Ըստ 2004 թվականի մարդահամարի տվյալների բնակչությունը կազմում է 220 մարդ, իսկ բնակչության միջին խտությունը՝ 27.19 մարդ/կմ²։
Ծանոթագրություներ
Կատեգորիա:Հունգարիայի բնակավայրեր
(5364) 1980 RC1
(5364) , աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 2-ին Զդենկա Վավրովայի կողմից Կլետում ։
Միջին հեռավորությունը Արեգակից կազմում է 2,457117 ա. մ., առավելագույնը մոտենում է 1,9611 ա. մ. հեռավորության վրա և հեռանում 2,9531 ա. մ. ։ Արեգակի շուրջ մեկ ամբողջական պտույտ է կատարում 1406,82 երկրային օրվա ընթացքում, իր ուղեծրով շարժվելով միջինում 0,255897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շռայլ ամառ
«Շռայլ ամառ» («Щедрое лето»), խորհրդային գեղարվեստական ֆիլմ, որը նկարահանել է ռեժիսոր Բորիս Բառնետը Կիևի կինոստուդիայում 1950 թվականին Ելիզար Մալցևի «Ամբողջ սրտով» («От всего сердца»)։
Պրեմիերան Խորհրդային Միությունում) կայացել է 1951 թվականի գարնանը։
Սյուժե
Ավարտվել է Հայրենական մեծ պատերազմը։ Պյոտր Սերեդան (Միխայիլ Կուզնեցով) զորացրվելուց հետո վերադառնում է հայրենի կոլտնտեսություն։ Միևնույն ժամանակ կայարանում դիմավորում են կոլտնտեսության հարվածային, Սոցիալիստական աշխատանքի հերոս Օքսանա Պոդպրուժենկոյին (Մարիաննա Բեբուտովա)։
Շուտով Պետյան դառնում է կոլտնտեսության գլխավոր հաշվապահը, որի նախագահն է նրա հին ընկերն ու զինակիցը՝ Նազարը (Նիկոլայ Կրյուչկով)։
Քննադատություն
Սերգեյ Անաշկինը գրել է. «Դարաշրջանի արժեքավոր գեղարվեստական փաստաթուղթ «Շռայլ ամառ»-ը դարձնում է ոչ թե հեղինակային ձեռագրի յուրահատկությունը, այլ սյուժետային քայլերի, կեղծավորության հնարքների, դիցաբանության ակնառու տիպականությունը։ Խոշոր Վարպետի ձեռքը (որպիսին արդարացիորեն համարվում է Բառնետը) ֆիլմում ներկայացնում են միայն ծանր աշխատանքի տեսարանները, անխոս դրվագները։ Նրանց մոնտաժը դինամիկ է, իսկ կինոհերոսը ճնշում է սյուժետային կեղծիքը։
Արտաքին հղումներ
Կատեգորիա:1950 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային կինոկատակերգություններ Կատեգորիա:Խորհրդային ֆիլմեր Կատեգորիա:Վեպերի էկրանավորումներ Կատեգորիա:Ա. Դովժենկոյի անվան կինոստուդիայի ֆիլմեր
Միշանկա
Միշանկա (Мыша́нка, Міша ), գետ Բելառուսի Բրեստի մարզում, Շչարայի (Նեման ավազանի) աջ վտակը։
Նկարագրություն
Գետի երկարությունը 109 կմ է, ավազանի մակերեսը` 930 քառ․ կմ։ Գետաբերանի մոտ ջրի միջին արտանետումը 4900 մ³/վ է։ Ջրի մակերևույթի միջին թեքվածությունը 0.7 % է ։
Այն սառչում է դեկտեմբերի կեսերին, իսկ մարտի կեսերին սառույցը հալվում է։ Վայրը հիմնականում սեղանակերպ է` 500-800 մ լայնությամբ, իսկ ջրի պատնեշը երկկողմանի է, ունի 400-600 մ լայնություն։ Օգորոդնիկ գյուղից դեպի Նովայա Միշ գյուղ (16 կմ) կառուցված է ստերգետնյա ճանապարհ, որի միջոցով ջուրը հոսում է ուղիղ, իսկ մնացած մասերում ճանապարհը շատ ոլորուն է։ Այդ թունելի լայնությունը 10-12 մ է, ներքևում տեղ-տեղ հասնում է մինչև 40 մ ։
Ջրագրություն
Գետը սկիզբ է առնում Նովոգրուդյան բարձրության լանջերից, Բարանովիչյան շրջանի Բույնովիչ գյուղի մոտից ։ Ծովի մակարդակից բարձրությունը ավելի քան 196․1 մ է։ Հոսում է Միշանկա ջրամբարի միջով՝ Բարանովիչի քաղաքի տարածքով։ Գետն անցնում է Բարանովիչի հարթավայրով, լցվում է Շչարա գետը, Իվացևիչ շրջանի Սելեց գյուղից 1 կմ դեպի հարավ։
Հիմնական վտակներն են Մուտվիցան (ձախից) և Մոլոտովկան՝ (աջից)։ Գետը մելիորացվում է ։
Ռաֆայել Հովհաննիսյան (հեռուստահաղորդավար)
Ռաֆայել Հովհաննիսյան, հայ հեռուստահաղորդավար և հեռուստանախագծերի հեղինակ, Հայաստանի հանրային հեռուստաընկերության և «Համահայկական աշխարհագրական ասոցիացիա»-ի համագործակցությամբ ստեղծված «Օտար, ամայի ճամփեքի վրա», «Մերոնք» և «Հայաստանի ճամփեքով» հեռուստանախագծերի հեղինակն ու վարողն է։
Միշանկա
Հետաքրքիր փաստեր
Բելառուս գրող Յան Չեչոտը այս գետի մասին հիշատակել է իր «Միշանկա» բալլադում ։
Գրականություն
Կատեգորիա:Բելառուսի գետեր
Ռաֆայել Հովհաննիսյան (հեռուստահաղորդավար)
Կենսագրություն
Ծնվել է 1968 թվականին Երևանում։ 1984-1989 թթ. սովորել է Երևանի Մխիթար Հերացու անվան պետական բժշկական համալսարանում։ 1989-1991 թթ. աշխատել է Աշտարակի ատամնաբուժական պոլիկլինիկայում՝ որպես ատամնաբույժ։ 1991-1994 թթ. եղել է Երևանի բժշկական համալսարանի (ԵրԲԻ) «Ուրախների և հնարամիտների ակումբ»-ի (ՈՒՀԱ) անդամ, 1994-2005 թթ. աշխատել է «Շարմ հոլդինգ»-ում որպես պրոդյուսեր։ 2005 թվականից Համահայկական աշխարհագրական ասոցիացիայի նախագահն է ։
Ծանոթագրություններ
Կատեգորիա:1968 ծնունդներ Կատեգորիա:Երևան քաղաքում ծնվածներ Կատեգորիա:Հայ հեռուստահաղորդավարներ Կատեգորիա:Մովսես Խորենացու մեդալակիրներ Կատեգորիա:Երևանի պետական բժշկական համալսարանի շրջանավարտներ
Նովոեգորովկա (այլ կիրառումներ)
Նովոեգորովկա, կարող է վերաբերել՝
Ներքին Նազարովա
Նազարովա Ներքին, գյուղ Արևմտյան Հայաստանում, Վանի վիլայեթի Բերկրիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պոնցոնե
Պոնցոնե  (Ponzone), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 1218 մարդ (2008)։ Բնակչության խտությունը՝ 18 մարդ/կմ²։ Տարածքը կազմում է 69 կմ²։ Փոստային ինդեքս՝ 15010։ Հեռախոսային կոդ՝ 0144։
Ռիժիկի (գյուղ, Վսևոլոժսկի շրջան)
Ռիժիկի (Рыжики), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վսևոլոժսկի շրջանի բնակավայրեր
Կատարյալ ձայն 2
«Կատարյալ ձայն 2» (Pitch Perfect 2), ռեժիսոր Էլիզաբեթ Բենքսի նկարահանած ամերիկյան երաժշտական կատակերգություն, որի սցենարը գրել է Քեյ Քենոնը։ Նկարահանվել է Միքի Ռեփքինի «Երգի՛ր իդեալական․ ակապելլա վոկալիստը փառքի ճանապարհին» գրքի հիման վրա։ Ֆիլմում նկարահանվել են Աննա Քենդրիկը, Ռեբել Ուիլսոնը, Բրիթանի Սնոու, Աննա Քեմփ, Սքայլար Էսթին, Դին Էսթեր, Ալեքսիս Կնափ։ Ֆիլմի պրեմիերան կայացել է Լաս Վեգասում, ԱՄՆ, 2015 թվականի ապրիլի 20-ին։
Սյուժե
The Barden Bellas երաժշտական խումբը մասնակցում է ակապելա միջազգային մրցույթի, որում դեռ երբեք չեն հաղթել ամերիկյան խմբեր։
Երաժշտություն
2014 թվականի դեկտեմբերի 3-ին Մարկ Մովեսբաուրհը նշանակվեց ֆիլմի երաժշտության պատասխանատու ։
Արտաքին հղումներ
Կատեգորիա:Էլիզաբեթ Բենքսի ֆիլմեր Կատեգորիա:2015 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան երաժշտական ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ԼԳԲՏ ֆիլմեր
Նադեժդովկա (գյուղ, Գոլովանևի շրջան)
Նադեժդովկա (Надеждівка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Նադեժդովկա գյուղում բնակվում էր 140 մարդ։ Բնակավայրը զբաղեցնում է 0,906 կմ² տարածք։ Բնակչության խտությունը կազմում էր 154,53 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի գյուղեր
Կատանիա
Կատանիա (Catania, Catania), քաղաք-նավահանգիստ Իտալիայում՝ Սիցիլիա կղզում։ Բնակչությունը 294 756 (2010)։ Քաղաքի տոնը նշվում է փետրվարի 5-ին։
Անվանում
Հին անվանումը եղել է Կատանա․ այստեղից էլ այժմյան Կատանիա անվանումը։ Անվան առաջացումը ոմանք կապում են փյունիկերեն Կոտն ― «փոքր» հասկացության հետ (Սիրակուզայի նավահանգրվանի համեմատությամբ նրա փոքր լինելը նկատի ունենալով) ։
Պատմություն
Կատանիան հիմնդարվել է մ.թ.ա. 729 թվականին հույն գաղթականների կողմից, որոնք եկել էին այստեղ Եվբեայի Խալկիդա բնակավայրից։ Քաղաքի տիրակալը Հարոնդն էր, ում օրենքները համարվում էին ամենադաժանը, բայց դրանք ընդունվել էին Իտալիայի և Սիցիլիայի մնացած խալկիդյան գաղութներում «Խալկիդյան դրույքներ»։ Մ.թ.ա. 476 թվականին քաղաքը գրավվել է Հիերոն 1-ինի՝ դաժան սիրակուզյան տիրակալի կողմից, ով գաղթեցրեց բնակիչներին, և քաղաքը վերանվանեց Էթնա։
Աստերոիդների ցանկ (12901-13000)
Աստերոիդների ցանկ (12801-12900) * Աստերոիդների ցանկ * Աստերոիդների ցանկ (13001-13100)
Կատանիա
Պատմություն
Նրա մահից հետո մարդիկ վերադարձան քաղաք և Կատանիային վերդարձրին նրա սկզբնական անվանումը։ Սակայն անկախության շրջանը կարճատև էր. մ.թ.ա. 403 թվականին Սիրակուզայի մեկ այլ կառավարիչ քաղաքը ենթարկեց իրեն, իսկ նրա բնակիչներին վաճառեց ստրկության։ Այդ շրջանի ճարտարապետական գլուխգործոց է հանդիսանում ճրագով Կորայի(Պերսեֆոնայի) արձանը։
Մոտավորապես 150 տարի Կատանիան գտնվում էր Սիրակուզայի տիրապետության տակ։Մ.թ.ա. 263 թվականին առաջին Պյունիկյան պատերազմի ընթացքում կատանիան նվաճվեց Հռոմեական կայսրության կողմից և մինչև 5-րդ դարը մնաց նրա կազմում։ Այդ մի քանի հարյուրամյակները քաղաքի համար դարձան իսկական տնտեսական և մշակութային վերածննդի շրջան։ Այստեղ կառուցվել էր ֆորում(որի ավերակները պահպանվել են Սան-Պանտալեոնեի շրջակայքում), կրկես՝ նախատեսված կառքերով մրցումների համար, թատրոն և օդեոն, հյուսիսային մասում՝ ամֆիթատրոն։ Այդ շրջանում է, որ կառուցվում է ջրամատակարարման համակարգը, ինչը խոսում է քաղաքացիների բարձր կենսամակարդակի մասին։
Հռոմի տրոհումից հետո քաղաքը կառավարվում էր բուզանդական կառավարիչների կողմից։ 827 թվականին Սիցիլիան վերաբնակեցրին արաբները, իսկ ավելի ուշ՝ 1071 թվականին, նրանց ճնշեցին նորմոնները Ռոջեր 1-ինի գլխավորությամբ։ 1169 թվականին Կատանիան ավերվում է հզոր երկրաշարժերի հետևանքով։ Երեսուն տարի անց քաղաքի իշխանությունը աջակցում է Օտվիլիային Հենրիխ 6-րդի՝ Ֆրիդրիխ Բարբարոսսայի դեմ պայքարում։ Ի պատասխան դրան կայսրի զորքերը մտնում են քաղաք և կրակի մատնում քաղաքի մի մասը։ 1240 թվականինՖրիդրիխ 2-րդի կառավարման տարիներին վերջապես Կատանիան կարողանում է անկախանալ։ 1347 թվականի ժանտախտային համաճարակի հետևանքով քաղաքը գործնականորեն դատարկվեց։
1434 թվականի Կատանիայում է բացվել Սիցիլիայի առաջին համալսարանը, ինչը վկայում է քաղաքի զարգացվածության մասին։ 17-րդ դարի երկրորդ կեսը ողբերգական էր քաղաքի համար։ 1669 թվականին Էթնայի հզոր ժայտքման հետևանքով ավերվեցին բազմաթիվ տներ։ 1693 թվականին, երբ Կատանիան դեռ չէր վերականգնվելկ առաջին հարվածից, երկրաշարժը ոչնչացրեց ամեն ինչ, ինչը պահպանվել կամ վերականգնվել էր։ Սակայն բնակիչները չլքեցին քաղաքը և նորից վերականգնեցին այն։ Հիմնական նյութեր էին հանդիսանում սև լավան և բաց կրաքարը։ 19-րդ դարում Կատանիան ապստամբեց Բուրբոնների դեմ 1837 և 1848 թվականներին, իսկ ավելի ուշ մտավ Միացյալ Իտալիայի կազմի մեջ։ Այդ շրջանից հետո քաղաքը արագորեն սկսեց զարգանալ, մի փոքր դանդաղեցնելով ընթացքը Երկրորդ համաշխարհայինի տարիներին։ Վերջին մի քանի տասնամյակներում Կատանիայում ստեղծվում է բարձրտեխնոլոգիական արտադրություն, այդ պատճառով այն անվանում են եվրոպական Սիլիկոնային հովիտ։
Ծանոթագրություններ
Կատեգորիա:Սիցիլիայի քաղաքներ Կատեգորիա:Բյուզանդիայի քաղաքներ Կատեգորիա:Իտալիայի համալսարանական քաղաքներ Կատեգորիա:Մ.թ.ա. 729 թվականին հիմնադրված բնակավայրեր
Զանգվածային սպանություն Մոյվանում
Զանգվածային սպանություն Մոյվանում (Bloedbad van Moiwana), Սուրինամում քաղաքացիական պատերազմի ամենահայտնի և արյունալի իրադարձություններից մեկը։ Տեղի է ունեցել 1986 թվականի նոյեմբերի 29-ին։
Նախապատմություն
1980 թվականի փետրվարի 25-ին Սուրինամում ռազմական հեղաշրջում է տեղի ունեցել։ Այն կազմակերպել էր 34-ամյա ավագ սերժանտ Դեզի Բաուտերսեն՝ ևս 15 սերժանտների օգնությամբ։ Բաուտերսեն սկսել է ղեկավարել Սուրինամը՝ որպես իր ստեղծած Ազգային Ռազմական Խորհրդի ղեկավար (իրեն շնորհելով փոխգնդապետի զինվորական կոչում՝ բարձրագույն Սուրինամական բանակում)։ Նա լուծարել է խորհրդարանը, չեղյալ է հայտարարել սահմանադրությունը և երկրում արտակարգ դրություն է մտցրել։
1986 թվականին Սուրինամում պատերազմ է սկսվել Բաուտերսեի ռեժիմի դեմ։ Այն կազմակերպել է Բաուտերսեի թիկնապահ Ռոննի Բրյունսվիյկը, նա 15 սերժանտներից մեկն էր, որոնք մասնակցել են Բաուտերսեի ղեկավարությամբ տեղի ունեցած հեղաշրջմանը։ Բրյունսվիյկը հեղաշրջումից հետո կոչումով չի բարձրացվել, ուստի նա, լինելով ապագա մարոն («անտառային նեգր»), Բաուտերսեի (կրեոլ-մուլատ) ռեժիմին մեղադրել է ռասիզմի մեջ և «անտառային նեգրերից» ստեղծել է պարտիզանական ջոկատներ, որոնք ակտիվորեն գործում էին Սուրինամի Արևելքում ։
Պատմություն
1986 թվականի նոյեմբերի 29-ին Սուրինամի զինված ուժերը գրավել են ապստամբների առաջնորդ Բրյունսվիյկայի հայրենի գյուղը՝ Մոյվանը, որը բնակեցված էր մարոններով։ Զինվորականները տեղեկություն են ստացել, որ Բրյունսվիյկը գտնվում է գյուղում։ Ռոննի Բրյունսվիյկին և նրա զինյալներին չգտնելով՝ զինվորականները սկսել են խոշտանգել տեղի բնակիչներին, իսկ հետո տարբեր տվյալներով գնդակահարել 39-50 մարդու, այդ թվում՝ կանանց և երեխաների ։ Քանի որ զինվորները չեն կարողացել գտնել Բրյունսվիյկային, նրանք այրել են նրա տունը և շատ խաղաղ բնակիչների տներ։
Հետևանքներ
Մոյվանում զանգվածային սպանությունը անտառային նեգրերի զանգվածային փախուստ է առաջացրել (մոտ 5 հազար մարդ) դեպի հարևան Ֆրանսիական Գվիանա, որտեղ նրանք ապրել են փախստականների ճամբարներում մինչև 90-ականների սկիզբը և միայն հետո են վերադարձել հայրենիք։
Սուրինամում ստեղծվել է «Moiwana’86» ոչ կառավարական իրավապաշտպան կազմակերպությունը, որի գործունեությունը նվիրված էր Սուրինամում մարդու իրավունքների պաշտպանությանը։ Այդ կազմակերպության պահանջով 2005 թվականի օգոստոսի 15-ին Մարդու իրավունքների միջամերիկյան դատարանը Սուրինամի կառավարությանը դատապարտեց այդ միջադեպի համար։ 2006 թվականի հուլիսի 15-ին այն Սուրինամի այն ժամանակվա նախագահ Ռոնալդ Վենետիանան պետության անունից ներողություն է խնդրել այդ ողբերգությունից տուժածներից։ Ներկայումս կոտորածի մասնակիցները օրենքով չեն հետապնդվում։
Գրականություն
Կատեգորիա:Զանգվածային սպանություն
Պողոս Խաչատրյան
Պողոս Մկրտչի Խաչատրյան, հայ գրականագետ։ Բանասիրական գիտությունների դոկտոր, պրոֆեսոր։
Կենսագրություն
Աշխատությունները նվիրված են հայ հին և միջնադարյան գրականությանը, մասնավորապես Գրիգոր Նարեկացու կյանքին և ստեղծագործությանը։ Հեղինակ է դպրոցական դասագրքերի և ձեռնարկների։ Խաչատրյանի աշխատասիրությամբ հրատարակվել են «Գրիգոր Նարեկացի. Մատյան ողբերգության» (1985), «Նարեկի միջնադարյան լուծմունքը» (1990), «Մովսես Խորենացի, ասույթներ, խոհեր, բնութագրումներ» (1992), «Գանձարան հայ հին բանաստեղծության» (2000) գրքերը ։ Խաչատրյանի կազմած «Հայ հին գրականութեան մատենագիտութիւն»-ն ունի բացառիկ նշանակություն հայ հին և միջնադարյան գրականության ուսումնասիրման հետագա ընթացքի համար ։
Ծանոթագրություններ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ
Պոլիկլետոս
Պոլիկլետոս Արգոսցի, հույն քանդակագործ և տեսաբան, բարձր դասական արվեստի ներկայացուցիչ։ Ստեղծագործել է մ․ թ․ ա․ 5-րդ դարի 2-րդ կեսին։ Պոլիկլետոսի քանդակները (հիմնականում բրոնզե) չեն պահպանվել, հայտնի են մարմարյա հռոմեական պատճեններից և անտիկ հեղինակների վկայություններից։ Պոլիկլետոսի տեսական բնույթի «Կանոն» տրակտատից պահպանվել է 2 հատված։ Պյութագորասականության ազդեցությամբ Պոլիկլետոսը ձգտել է հիմնավորել և իր քանդակներում գործնականորեն մարմնավորել իդեալական համաչափությունների օրենքը։
Կատեգորիա:Մ․թ․ա․ 5-րդ դարի հույներ Կատեգորիա:Հույն քանդակագործներ
Գյուրբեյ Իլերի
Գյուրբեյ Իլերի (Gürbey İleri), կինոյի և հեռուստատեսության թուրք դերասան և մոդել ։ Առավել հայտնի է դարձել նկարահանվելով Հոյակապ դար հեռուստասերիալում, որտեղ մարմնավորել է Շեհզադե Մեհմեդի դերը։
Կենսագրություն
Գյուրբեյ Իլերին ծնվել է 1988 թվականին Ստամբուլում։ Երիտասարդ տարիքում հաջողությամբ ավարտել է դերասանական վարպետության կուրսերը։ Ավարտել է Բեյքենթի համալսարանը։ Առաջին ճանաչումը ստացել է Քերեմի դերով, որը նա մարմնավորել է «Հետին շարք» հեռուստասերիալում։ 2008 թվականին նկարահանվել է «Կանգ առ» լիամետրաժ ֆիլմում, որտեղ մարմնավորել է Բերքինի դերը։ 2012 թվականին հրավիրվել է նկարահանվելու Շեհզադե Մեհմեդի դերում, որը նա մարմնավորել է Հոյակապ դար հեռուստասերիալում։ Այդ դերի համար նա գիրացել է 8 կիլոգրամով և սկսել է զբաղվել սպորտով։ Գյուրբեյը տված հարցազրույցներից մեկում նշել է, որ շատ հպարտ է, որ նկարահանվելու է Հալիտ Էրգենչի հետ ։ Վերջինս մարմնավորել է Սուլեյման I Քանունու դերը։
Անձնական կանք
Հանդիպել է դերասանուհի Էզգի Էյուբօղլուի հետ։ Նրանք ծանոթացել են 2011 թվականին՝ «Իմ սիրտը ընտրել է քեզ» հեռուստասերիալի նկարահանումների ժամանակ։ 2013 թվականին երկու տարվա հարաբերություններից հետո զույգը բաժանվել է։
Ծանոթագրություններ
Կատեգորիա:Թուրք դերասաններ Կատեգորիա:Ստամբուլում ծնված անձինք Կատեգորիա:Թուրք հեռուստադերասաններ Կատեգորիա:Ստամբուլում ծնված դերասաններ Կատեգորիա:Թուրք մոդելներ
ԱՄՆ Սահմանադրություն
Ամերիկայի Միացյալ Նահանգների սահմանադրությունը Միացյալ Նահանգների գերագույն օրենքն է ։ ԱՄՆ սահմանադրությունը ընդունվել է 1787 թվականի սեպտեմբերի 17-ին Ֆիլադելֆիայում։ ԱՄՆ սահմանադրությունը աշխարհում համարվում է առաջինը՝ ժամանակակից հասկացողության մեջ։ Այն կազմված է յոթ հոդվածներից։ Նրա ընդունման պահից քսանյոթ փոփոխություն է մտցվել, որոնք նրա անբաժան մասն են կազմում ։ Համարվում է աշխարհում գործող ամենափոքր սահմանադրությունը ։
Պատմություն
Դեռ 1777 թվականին, երբ պատերազմը նոր թափ էր ստացել, Մայրցամաքային երկրորդ Կոնգրեսն ընդունեց Կոնֆեդերացիայի հոդվածները, որն ունի սահմանադրական բնույթ և բնորոշեց ԱՄՆ- ն որպես կոնֆեդերացիա և ամրապնդեց կենտրոնական մարմինների լիազորությունները։ 1781 թ.-ին Հոդվածները հավանության արժանացան վերջին՝ 13- րդ նահանգի կողմից և օրինական ուժի մեջ մտան։ Շատերը նշեցին մի շարք բացասական կողմեր. նախ՝ Կոնֆեդերացիայի հոդվածները կենտրոնական մարմիններին վերապահեցին նվազ լիազորություններ, երկրորդ՝ Կոնգրեսում յուրաքանչյուր նախաձեռնության շուրջ քվեարկության ժամանակ պահանջվում էր նահանգների միաձայն որոշում։ Այնպես որ մեկ նահանգը ցանկության դեպքում կարող էր խափանել օրենսդրական նախաձեռնությունը։ Ջորջ Վաշինգտոնը Կոնֆեդերացիայի հոդվածները անվանում էր «ավազից պարան» ։ Դրա համար էլ շուտով առաջացավ Հոդվածներում ուղղումներ կատարելու անհրաժեշտությունը։
Ֆիլադելֆիայի կոնվենտը
1787 թ. փետրվարի 21- ին Կոնգրեսն ընդունեց բանաձև Կոնվենտի հրավիրման մասին։ 12 նահանգներից ներկայացվեցին 70 պատվիրակներ, որոնք պետք է մասնակցեին Կոնվենտին։ Թեկուզ Կոնվենտի հրավիրման հիմնական նպատակը Հոդվածներում ուղղումներ կատարելն էր, սակայն աստիճանանաբար զարգացավ նոր սահմանադրություն ընդունելու միտումը, որը կլուծեր նահանգների միջև սահմանային հարցը, կհաստատեր իշխանական մարմինների համակարգը։ Օրինագծի քննարկումն արդեն ավարտվում էր, երբ Ջեյմս Մեդիսոնը՝ սահմանադրության հեղինակներից մեկը, Կոնվենտի ընթացքում կատարել էր գրառումներ, որոնց շնորհիվ հասկանալի եղան նիստի մի շարք մանրամասներ և քննարկման մասնակիցների տեսակետները ։
Թեկուզ «Վիրջինիայի պլան»-ը համարվել էր ապագա սահմանադրության հիմք, սակայն երկար ժամանակ չէին լուծվում օրենսդիր մարմնի կազմավորման հակասական սկզբունքները։ Մեծ նահանգների պատվիրակները կողմ էին համամասնական ներկայացուցչությանը՝ կախված նահանգի բնակչության թվից, իսկ փոքր նահանգների պատվիրակները ավելի շատ հակված էին հավասար ներկայացուցչությանը։ Կոնվենտում քննարկվեց նաև ստրկության մասին հարցը։ Արդյունքում ընդունվեց որոշում ստրկությունը 20 տարի պահպանելու մասին, և դրա լուծումը թողնվեց ապագա սերունդներին։
Սահմանադրության վավերացումը
1787 թ. սեպտեմբերի 17- ին սահմանադրության նախագիծն արդեն պատրաստ էր, և առաջացավ այն նահանգների կողմից վավերացնելու խնդիր։ Իր ճառի վերջում Բենջամին Ֆրանկլինը պնդեց, որպեսզի սահմանադրությունը օրինական ուժի մեջ մտնի միայն բոլոր նահանգների կողմից վավերացվելուց հետո։ Այդ մասին դրույթ կար նաև սահմանադրության 13- րդ հոդվածում։ Սակայն միաժամանակ 7-րդ հոդվածով նախատեսված էր, որ սահմանադրությունը օրինական ուժի մեջ է մտնում 9 նահանգի կողմից վավերացվելուց հետո։ Այս դրույթը, փաստորեն, նշանակում է, որ նահանգի կողմից սահմանադրությունը չվավերացնելը նախանշում է նրա դուրս գալը դաշնության կազմից։ Նախագիծը ուղարկվեց Կոնգրես, որը հավանության արժանացրեց այն և ուղարկեց նահանգների կողմից վավերացմանը։